Нядрэнны настрой і ў дырэктара ААТ “Шайцерава” Міхаіла Гумнянкова, якому напярэдадні ўдалося вырашыць усе пытанні з азотнымі ўдабрэннямі. Гаспадарка пагасіла мінулагодні доўг, і на гэту суму быў адкрыты новы крэдыт. Работы арганізаваны “шлейфам”: адны звенні рыхтуюць глебу, другія — сеюць. Задзейнічана ажно 5 пасяўных агрэгатаў. З 1000 гектараў пад яравы палетак пасеяна ўжо трэць. Працягваецца падкормка азімых: па 200 гектараў у дзень і на пачатку наступнага тыдня павінна быць закончана. У “Шайцерава”, каб мець уласны бялок для жывёлы, плошчы пад гарох павялічаны ў паўтара разы і даведзены да 350 гектараў.